b'\n_START_ARTICLE_\nTudor IT Process Assessment\n_START_PARAGRAPH_\nTudor IT Process Assessment (TIPA\xc2\xae) er et rammev\xc3\xa6rk best\xc3\xa5ende af processer, v\xc3\xa6rkt\xc3\xb8jer, guides og templates, der er udviklet af CRP Henri Tudor i Luxembourg. TIPA er et \xc3\xa5bent rammev\xc3\xa6rk til brug for vurdering af IT-processers form\xc3\xa5en (capability), og det blev f\xc3\xb8rste gang publiceret i 2003. TIPA-rammev\xc3\xa6rket tilbyder en struktureret metode til at afg\xc3\xb8re proces-form\xc3\xa5en (process capability) af processer, der tager afs\xc3\xa6t i anerkendt best practice. TIPA underst\xc3\xb8tter samtidigt proces-forbedringer ved at kunne skabe en Gap-analyse og fremkomme med anbefalinger til forbedringer._NEWLINE_TIPA-rammev\xc3\xa6rket anvender den generiske fremgangsm\xc3\xa5de for vurdering af processer, der er publiceret af International Organization for Standardization (ISO) og International Electro-technical Commission (IEC) i ISO/IEC15504 \xe2\x80\x93 Procesvurdering (afl\xc3\xb8ses af den kommende ISO/IEC 33000). Kravene i ISO/IEC 15504-2 til gennemf\xc3\xb8relse af procesvurdering er struktureret og dokumenteret i processen for gennemf\xc3\xb8relse af TIPA procesvurdering. Yderligere vejledning, kontekstuel r\xc3\xa5dgivning og erfaringsudbytte udfylder TIPAs procesvurderingsmetode og underst\xc3\xb8tter s\xc3\xa5ledes anvendeligheden af TIPA-rammev\xc3\xa6rket. TIPAs procesvurderingsmetode kan anvendes til vurdering af processer for forskellige virkeomr\xc3\xa5der._NEWLINE_TIPA rammev\xc3\xa6rket underst\xc3\xb8ttes af en omfattende v\xc3\xa6rkt\xc3\xb8jskasse med skabeloner og v\xc3\xa6rkt\xc3\xb8jer for hvert enkelt trin i procesvurderingen. De kan tilpasses anvendelse i ethvert omr\xc3\xa5de.\n_START_SECTION_\nOversigt\n_START_PARAGRAPH_\nEn procesvurdering gennemf\xc3\xb8res for at f\xc3\xa5 en klar vurdering af den nuv\xc3\xa6rende praksis i et bestemt dom\xc3\xa6ne i en virksomhed (fx IT Service Management-dom\xc3\xa6net med TIPA for ITIL). M\xc3\xa5let er at sammenligne virksomhedens praksis med et referencegrundlag, s\xc3\xa5 det nuv\xc3\xa6rende niveau for processerne kan m\xc3\xa5les, og der kan udarbejdes forslag tilprocesforbedringer._NEWLINE_Gennemf\xc3\xb8relsen af en Gap-analyse hj\xc3\xa6lper til udarbejdelse og identifikation af styrker, svagheder, muligheder og trusler (SWOT), etableringen af et klart billede af det nuv\xc3\xa6rende procesniveau samt identifikation og anbefaling af forbedringer for at opn\xc3\xa5 det \xc3\xb8nskede procesniveau._NEWLINE_Modellen anvender interviews til at forst\xc3\xa5 den m\xc3\xa5de, en proces gennemf\xc3\xb8res p\xc3\xa5, og der anvendes en skala til indplacering af processens modenhed. Dermed styres forskelle mellem referencemodel og virksomhedens nuv\xc3\xa6rende niveau. En procesvurderingsopgave starter med et klart defineret m\xc3\xa5l for opgaven. Opgaven/projektet involverer en r\xc3\xa6kke roller som tager del i procesvurderingen. Procesvurderingen er organiseret i 6 faser og er underst\xc3\xb8ttet af en r\xc3\xa6kke v\xc3\xa6rkt\xc3\xb8jer (skabeloner og regneark), som er indeholdt i TIPA Toolbox.\n_START_SECTION_\nHistorie\n_START_PARAGRAPH_\nI 2002 blev ITIL f\xc3\xb8rste gang registreret anvendt blandt virksomheder i Luxembourg. I samme periode blev ISO/IEC TR 15504 Procesvurderingsstandard opgraderet med henblik p\xc3\xa5 at skabe en generisk standard for procesvurdering, der kunne sikre anvendelse i et vilk\xc3\xa5rligt dom\xc3\xa6ne. Med CRP Henri Tudor som aktivt medlem af denne ISO-arbejdsgruppe, der skulle forest\xc3\xa5 denne transformation indenfor ISO/IEC JTC 1/SC 7, blev ideen f\xc3\xb8dt om at fors\xc3\xb8ge at anvende dette nye generiske rammev\xc3\xa6rk til procesvurdering for s\xc3\xa5vel softwareudvikling som IT-driftsprocesser._NEWLINE_Dette f\xc3\xb8rte til etableringen af forsknings- og udviklingsprojektet AIDA (Assessment and Improvement integrateD Approach) i 2003. AIDAs m\xc3\xa5l var at etablere en f\xc3\xa6lles metode til definition og vurdering af processer for b\xc3\xa5de softwareudvikling og IT-driftsprocesser. Projektet resulterede i etableringen af en metode til struktureret vurdering af IT Service Management-processer baseret p\xc3\xa5 ITIL. Metoden var fuldt kompatibelt med beskrivelsen i ISO/IEC 15504, der oprindeligt var skabt for vurdering af processer til softwareudvikling._NEWLINE_Den f\xc3\xb8rste procesreference og procesvurderingsmodel til ITIL v2 blev udviklet og eksperimentelt anvendt i \xc3\xa5rene 2004-2005 i samarbejde med ITIL-eksperter. I de f\xc3\xb8lgende \xc3\xa5r blev der gennemf\xc3\xb8rt yderligere fors\xc3\xb8g lokalt i Luxembourg og en del andre omr\xc3\xa5der rundt om i verden. AIDA blev i 2009 markedsf\xc3\xb8rt som TIPA (Tudor IT Process Assessment), og varem\xc3\xa6rket er officielt registreret._NEWLINE_Den komplette metode blev publiceret i bogen \xe2\x80\x9cITSM Process Assessment Supporting ITIL\xe2\x80\x9c, der blev udgivet i 2009. I 2013 gennemf\xc3\xb8rtes en gennemgribende opgradering af TIPA til ITIL for at sikre overensstemmelse mellem TIPA-rammev\xc3\xa6rket og ITIL v2. Denne opgradering blev samtidig muligheden for at udnytte 8 \xc3\xa5rs erfaringer fra CRP Henri Tudor og periodens brugere af rammev\xc3\xa6rket, s\xc3\xa5ledes den overordnede kvalitet af rammev\xc3\xa6rket kunne styrkes. Den seneste opgradering blev gennemf\xc3\xb8rt i marts 2014 og indeholdt introduktionen af flere niveauer (klasser) af vurderinger, ligesom der blev foretaget justeringer af rammev\xc3\xa6rket, s\xc3\xa5ledes det er i overensstemmelse med krav fra den kommende ISO/IEC 3300x-serie, der er planlagt at skulle erstatte ISO/IEC 15504 med udgangen af 2014.\n_START_SECTION_\nTIPA for ITIL\xc2\xae\n_START_PARAGRAPH_\nTIPA for ITIL\xc2\xae (Information Technology Infrastructure Library) er anvendelse af TIPA-rammev\xc3\xa6rket p\xc3\xa5 IT Service Management-omr\xc3\xa5det. Den anvender TIPAs vurderingsmetode p\xc3\xa5 IT Service Management best practice, der er beskrevet i ITIL v3 (2011).\n_START_SECTION_\nITIL\n_START_PARAGRAPH_\nThe Information Technology Infrastructure Library (ITIL) er et s\xc3\xa6t af best practices for IT service management (ITSM), der fokuserer p\xc3\xa5 at sikre, at IT-services skaber v\xc3\xa6rdi ved at opfylde behovene fra forretningen. ITIL har struktureret disse best practice-anbefalinger som processer. TIPA til ITIL muligg\xc3\xb8r, at disse processer kan vurderes. ISO/IEC 15504-procesvurdering skal gennemf\xc3\xb8res op imod en kompatibel procesvurderingsmodel, som kombinerer beskrivelsen af processen (i form af processens form\xc3\xa5l og dets resultat) med indikatorer p\xc3\xa5 ydelse og form\xc3\xa5en. TIPAs procesvurderingsmodel for ITIL indeholder denne strukturerede beskrivelse af ITIL-processerne. Modellen blev udviklet til at anvende til udarbejdelse af kravspecifikationer for udviklingsarbejde, hvilket underst\xc3\xb8tter de kvalitetskarakteristika, der forventes for en kompatibel procesmodel (sporbarhed, rummelighed, anvendelighed, tilg\xc3\xa6ngelighed).\n_START_SECTION_\nTIPAs karakteristika\n_START_PARAGRAPH_\n\xc2\xa0- TIPA udbygger de krav, der eksisterer i ISO/IEC 15504, igennem tilvejebringelse af en detaljeret og dokumenteret vurderingsproces._NEWLINE_\xc2\xa0- TIPA fokuserer p\xc3\xa5 interviews som det prim\xc3\xa6re middel til indsamling af bevis for graden af form\xc3\xa5en i en procesimplementering (process capability)._NEWLINE_\xc2\xa0- TIPA fremh\xc3\xa6ver n\xc3\xb8dvendigheden af at gennemf\xc3\xb8re en velfunderet SWOT analyse som en del af procesvurderingen op imod procesforbedringer._NEWLINE_\xc2\xa0- TIPA leveres med en omfangsrig v\xc3\xa6rkt\xc3\xb8jskasse, der indeholder skabeloner og v\xc3\xa6rkt\xc3\xb8jer til hvert enkelt trin af vurderingsprocessen. Det kan tilpasses alle anvendelsesomr\xc3\xa5der.\n_START_SECTION_\nTIPA-certificeringer\n_START_PARAGRAPH_\nImplementeringen af TIPA for ITIL i markedet er underst\xc3\xb8ttet af et tr\xc3\xa6nings- og certificeringsprogram, der udbydes i et samarbejde mellem ITPreneurs (kursusudbyder) og Public Research Centre Henri Tudor (certificeringsorgan). Mulige certificeringer er: TIPA Assessor (ITIL) og TIPA Lead Assessor.\n_START_SECTION_\nCMMI\n_START_PARAGRAPH_\nCMMI-SVC kan p\xc3\xa5 sin vis regnes som den n\xc3\xa6rmeste konkurrent til TIPA, men der eksisterer forskelle. Ganske vist er CMMI-SVC generelt rettet mod vurdering af services, men TIPA til ITIL fokuserer p\xc3\xa5 IT-services. CMMI underst\xc3\xb8tter b\xc3\xa5de proces-form\xc3\xa5en og organisationens modenhed.\n_START_SECTION_\nCOBIT\n_START_PARAGRAPH_\nControl Objectives for Information and Related Technology (COBIT) er et rammev\xc3\xa6rk der er skabt af Information Systems Audit and Control Association (ISACA) til informationsteknologiledelse (IT-ledelse) og IT-styring. COBIT giver et s\xc3\xa6t af anbefalede fremgangsm\xc3\xa5der for styrings- og kontrolprocesser til informationssystemer og teknologi med det form\xc3\xa5l at afstemme IT med forretningen. Det muligg\xc3\xb8r, at ledere kan bygge bro over gabet mellem kontrolforanstaltninger, tekniske forhold og forretningsrisici. P\xc3\xa5 samme m\xc3\xa5de som TIPA tilslutter COBIT 5 sig ISO/IEC 15504-filosofien for procesvurdering.\n_START_SECTION_\nISO/IEC 20000\n_START_PARAGRAPH_\nISO/IEC 20000 er den internationale standard, der muligg\xc3\xb8r for firmaer at demonstrere deres fortrinlighed (excellence) i IT-management. Standarden sikrer, at virksomheder kan opn\xc3\xa5 pr\xc3\xa6stationsbaseret benchmarking (via certificering). TIPA til ITIL kan forberede en ISO/IEC 20000 certificering, fordi TIPA til ITIL vurderer en stor del af de processer, der anvendes i en ISO/IEC 20000 certificering.\n_START_SECTION_\nISO/IEC 33000\n_START_PARAGRAPH_\nISO/IEC 33000 er en revideret udgave af ISO/IEC 15504, og den forventes at blive g\xc3\xa6ldende fra begyndelsen af 2015. Det hidtidige arbejde med TIPA, inklusive introduktion af flere klasser af procesvurdering, er afstemt med arbejdet, der er udf\xc3\xb8rt af ISO i forbindelse med ISO/IEC 330xx-serien. TIPA er fuldt afstemt med den kommende ISO/IEC 330xx-serie.'